En el marc del projecte 'Catalunya des dels arxius: esdeveniments i festes populars digitals'
Cartell de la Volta ciclista a Catalunya de l'any 1930.
Arxiu Comarcal del Pallars Jussà
Dins el context de l'actual crisi sanitària que ens envolta s'han anul·lat o han quedat ajornades una multitud de competicions esportives, professionals o amateurs, com: lligues de futbol, handbol, bàsquet, maratons, curses de cotxes, de muntanya, ral·lis de piragüisme, els mateixos Jocs Olímpics o la Volta Ciclista a Catalunya que, enguany, celebrava la seva 100 a edició.
També s'han vist restringides nombroses activitats físiques i de lleure relacionades amb l'àmbit de l'oci privat.
En aquest quart capítol, els arxius de la Xarxa d'Arxius Comarcals, us volem apropar al món de l'esport i l'activitat física a través dels fons i documents que custodiem amb una selecció d'articles, exposicions virtuals i vídeos que podeu consultar a continuació:
Esport a la Val d'Aran de l'Arxiu General d'Aran
Excursionisme, Muntanyisme, Esquí, Futbol i Ciclisme, així és la història de les activitats esportives a la Val d'Aran.
Memòria gràfica de la Volta Ciclista a Catalunya i el Pallars Jussà (1930-2020) de l'Arxiu Comarcal del Pallars Jussà
Petita història que ha deixat la Volta a la comarca del Pallars Jussà.
Pas de la Volta Ciclista a Catalunya 1958 per Lleida de l'Arxiu Històric de Lleida
Fem una ullada a les etapes de la 38a edició de la Volta al seu pas per la ciutat i la província de Lleida, a través de la crònica del diari La Mañana i alguna imatge procedent del fons de la Delegació provincial d'Hisenda.
La reserva marina de Masia Blanca: audiovisual de Sotavent, associació submarinista del Vendrell
Sotavent era una associació submarinista del Vendrell (1995-2015) creada per un grup d'amics apassionats pel submarinisme i la natura.
La seva preocupació per la degradació del roquissar de Masia Blanca a la platja de Coma-ruga i els estudis portats a terme per a la seva preservació va fer possible que, a finals de 1999, es declarés reserva marina.
El 2019 l'associació va fer cessió en comodat a la Generalitat de Catalunya del seu fons documental (fotogràfic i audiovisual) que és dipositat a l'Arxiu Comarcal del Baix Penedès.
Visita el projecte virtual de 'Fem esport...fem arxiu' de l'Arxiu Comarcal de l'Anoia
L'Arxiu Comarcal de l'Anoia posa en línia les imatges en moviment de l'exposició 'Quan l'esport era un divertiment', i el projecte 'Fem esport...fem arxiu' on es repassa la història de l'esport igualadí des de finals del segle XIX fins als anys seixanta.
Cartells Ral·li Noguera Pallaresa 1969-2012 de l'Arxiu Comarcal del Pallars Sobirà
Exposició virtual de cartells relacionats amb el piragüisme des de 1969 fins al 2012.
Enguany, amb motiu de la crisis del Covid-19, la cursa de muntanya i pujada a peu als Àngels organitzada pel GEIEG no s'ha pogut celebrar.
Des de l'Arxiu Històric de Girona us parlem d'aquesta prova esportiva que transcorre per un corriol molt bonic i que arriba fins el Santuari dels Àngels.
Primers 50 anys d'història de l'Arxiu Comarcal de la Conca de Barberà
Exposició virtual de fotografies sobre els 50 primers anys d'història del futbol a la vila de Montblanc.
Figueres, ciutat amb afició ciclista centenària de l'Arxiu Comarcal de l'Alt Empordà
La capital alt empordanesa ha estat una de les primeres ciutats de l'estat en practicar el ciclisme, amb una associació primerenca ja el 1896, el Velo Club Figueres fins al contemporani Club Ciclista Empordanès.
L'Esport en imatges a la Noguera
A partir de les imatges que conservem a l'Arxiu Comarcal de la Noguera, us proposem un recorregut visual per algunes de les entitats i activitats esportives amb més tradició a la ciutat de Balaguer.
Pas de la Volta Ciclista a Catalunya per Ripoll de l'Arxiu Comarcal del Ripollès
Aquest passat mes de març la vila de Ripoll hauria d'haver acollit una sortida d'etapa de la Volta Catalunya en la que era la seva edició 100, però que la pandèmia del COVID19 n'ha impedit la seva celebració.
La Volta ciclista a Catalunya a Tàrrega i l'Urgell' de l'Arxiu Comarcal de l'Urgell
Mostra virtual per la història de la 'Volta' A Tàrrega i l'Urgell, amb especial atenció en l'edició de 1984.
La Volta Ciclista a Catalunya de Sant Feliu de Llobregat per l'Arxiu Comarcal del Baix Llobregat
Recull imatges i informació sobre el pas de la Volta Ciclista a Catalunya per aquesta ciutat (sortides, arribades a la meta o simplement el pas pel terme municipal ) i l'afició al ciclisme en aquest municipi.
Exposició d'una selecció de documents del fons Pere Plaja de l'Arxiu Comarcal del Baix Empordà, de gran valor informatiu sobre la pràctica esportiva bisbalenca.
Pere Plaja fou jugador de futbol de diversos equips, entre ells l'Atlètic Bisbalenc, el C. F. Palafrugell i el Girona.
Més tard, va ser entrenador a diversos clubs i va exercir de cronista esportiu per a El Mundo Deportivo i Los Sitios-Diari de Girona.
Sortides i excursions del Baix Llobregat
El Baix Llobregat és un mosaic de paisatges que identifiquen el territori.
Hi ha la plana i el riu Llobregat, les muntanyes que envolten la vall i les platges.
Això ha afavorit la pràctica de l'excursionisme i dels esports vinculats a la natura, com la caça i la pesca, entre altres.
Esports a Cervera durant el segle XX de l'Arxiu Comarcal de la Segarra per l'Arxiu Comarcal de la Segarra
Pinzellada de les característiques dels esports que es practicaven a Cervera durant el segle XX.
Els esports al segle passat per l'Arxiu Comarcal de l'Alt Penedès
Inclou una exposició i dos audiovisuals que mostren diverses activitats esportives celebrades a Vilafranca i a la comarca durant el segle passat.
Els esports nàutics a Vilanova i la Geltrú de l'Arxiu Comarcal del Garraf
De la construcció del patí català de Francesc Roig Toqués a les competicions d'esquí nàutic al port de Vilanova.
El Velòdrom de Mataró de l'Arxiu Comarcal del Maresme
Entre piragües i pilotes de bàsquet, l'esport a l'Alt Urgell no té fronteres, però sí quilòmetres!
Gairebé un segle d'esports avalen l'interès de la societat alturgellenca per la pràctica esportiva.
Futbol, ciclisme, esquí de fons, escacs en són un testimoni però el piragüisme i el bàsquet el seu exponent; l'Arxiu Comarcal de l'Alt Urgell recorre amb una pinzellada els darrers 50 anys d'història d'aquests dos esports que no coneixen fronteres físiques ni de gènere.
El Consell Esportiu de la Selva
Els consells esportius realitzen una important tasca organitzativa i organitzadora de l'esport i sovint són l'agent clau perquè determinats actes esportius es realitzin a la comarca.